SINGER พุ่งพรวด 12% นิวไฮรอบกว่า 2 ปี โบรกฯชี้กำไรโตยาว ลุ้นวิ่งเป้าใหม่ 14 บ.
SINGER พุ่งพรวด 12% นิวไฮรอบกว่า 2 ปี โบรกฯชี้กำไรโตยาว ลุ้นวิ่งเป้าใหม่ 14 บ. ล่าสุดอยู่ที่ 12.90 บาท บวก 1.40 บาท หรือ 12.17% มูลค่าซื้อขาย 108.79 ล้านบาท
SINGER พุ่งพรวด 12% นิวไฮรอบกว่า 2 ปี โบรกฯชี้กำไรโตยาว ลุ้นวิ่งเป้าใหม่ 14 บ. ล่าสุดอยู่ที่ 12.90 บาท บวก 1.40 บาท หรือ 12.17% มูลค่าซื้อขาย 108.79 ล้านบาท
19 มิ.ย. 2563

ผู้สื่อข่าวรายงานว่า ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ล่าสุด ณ เวลา 11.04 น. อยู่ที่ 12.90 บาท บวก 1.40 บาท หรือ 12.17% สูงสุดที่ 13.10 บา ต่ำสุดที่ 12.30 บาท ด้วยมูลค่าซื้อขาย 108.79 ล้านบาท โดยราคาหุ้นปรับตัวขึ้นสูงสุดในรอบกว่า 2 ปี นับตั้งแต่ราคาอยู่ที่ระดับ 12.93 บาท เมื่อวันที่ 16 ก.พ.2561

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ “ซื้อ” หุ้น SINGER ปรับราคาเป้าหมายใหม่เป็น 14 บาทต่อหุ้น ภายหลังจากการเห็นพัฒนาการด้านบวกของบริษัทที่ i) การขายสินค้า SINGER กำลังทำเซอร์ไพรซ์ นอกจากจะไม่ถูกกระทบจากการปิดสาขา ช่วงปิดเมืองและคนอยู่บ้านมากขึ้น เครื่องปรับอากาศ (1/3 ของรายได้) เข้าไฮซีซั่นมียอดขายดีมากจากปกติ 4,000 เป็น 7,000 ตัว ii) สัญญาณ NPL ดีกว่าคาด แนวโน้มลดลงเทียบกับไตรมาสก่อน
ทั้งธุรกิจเช่าซื้อที่กำลังจะต่ำกว่า 10% ขณะ C4C ยังทรงตัวระดับต่ำที่ 0.5% ลูกค้าองค์กรในธุรกิจ logistics (46%) รับผลกระทบจำกัด หนุนภาพรวม NPL ลดลงจาก 8.1% ในไตรมาสก่อนลงเหลือ 7% iii) สินเชื่อใหม่ C4C ยังปล่อยได้ใกล้เคียง เป้าหมายที่ 4-500 ล้านบาท/ไตรมาส เบื้องต้นคาดกำไรสุทธิ 100-110 ล้านบาท ยืนเหนือร้อยล้านเป็นครั้งแรกที่ JMART เข้าบริหาร ทำให้ช่วงครึ่งปีแรกมีกำไรสุทธิ 190-200 ล้านบาท สูงกว่าปีที่แล้วทั้งปี
อย่างไรก็ตาม ฝ่ายวิจัยปรับประมาณการกำไรสุทธิปี 2563/64 ขึ้น 50% จะทำสถิติใหม่รอบ 10 ปี ธุรกิจเช่าซื้อจะมีโมเมนตัมที่ดีต่อในช่วงที่เหลือของปีจากพฤติกรรมผู้บริโภคที่เปลี่ยนไปตาม New normal จะทำให้ i) การเติบโตของธุรกิจภาคชุมชนจะช่วยหนุนสินค้ากลุ่ม Commercial (ตู้แช่, ตู้เติมน้ำมัน) ii) การเติบโตของทีมขายแฟรนไชส์จาก 1.3 เป็ น 2 พันคนภายในสิ้นปี ซึ่งจะทำให้กำไรสุทธิในไตรมาส 3-ไตรมาส 4/63 สามารถเติบโตได้เทียบกับช่วงเดียวกันของปีก่อน จากปีก่อน 30-40 เป็น 50-60 ล้านบาท /ไตรมาส
โดยปรับยอดขาย/กำไรสุทธิเพิ่มขึ้น 7/50% เป็น 2,938/325 ล้านบาท เพิ่มขึ้น 24/96% จากช่วงเดียวกันของปีก่อน จะทำลายสถิติเดิมในปี 2556 ที่ 321 ล้านบาท ขณะปี 2564-65 ธุรกิจ C4C จะโตได้ต่อจากทั้งจากพอร์ตและอัตราดอกเบี้ย เรียกเก็บที่ปรับขึ้น หนุนกำไรโตเฉลี่ย 3Yr-CAGR 2562-65F = 34%